Document ID: /roh_data/filtered/fineweb-2-filterrobots_roh.jsonl.gz/27450

L’um da 43 onns è da l’opiniun ch’el saja daventà in’unfrenda da l’uschenumnà «Racial Profiling». Pia ch’el saja mo vegnì controllà pervi da sia colur da pel. La controlla dispitaivla è stada il favrer 2015 en la staziun principala a Turitg. Perquai ch’el aveva refusà da mussar sia carta d’identitad als policists, sto el pajar ina multa da 100 francs. Cunter quai ha el purtà plant. Uss ha la Dretgira superiura dentant confermà la sentenzia da la preinstanza. La Svizra ha l'emprima giada stuì decider en in cas nua ch'i va per «Racial Profiling».
RR novitads 11:00